CELEX: 32017R0376
Language: hr
Date: 2017-03-03 00:00:00
Title: Delegirana uredba Komisije (EU) 2017/376 оd 3. ožujka 2017. o izmjeni Delegirane uredbe (EU) 2016/921 u pogledu preraspodjele neiskorištenih količina prijavljenih u skladu s člankom 2. stavkom 4. te Uredbe

4.3.2017   
            
            
               HR
            
            
               Službeni list Europske unije
            
            
               L 58/8
            
         DELEGIRANA UREDBA KOMISIJE (EU) 2017/376
   оd 3. ožujka 2017.
   o izmjeni Delegirane uredbe (EU) 2016/921 u pogledu preraspodjele neiskorištenih količina prijavljenih u skladu s člankom 2. stavkom 4. te Uredbe
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 219. stavak 1. u vezi s člankom 228.,
   budući da:
   
               (1)
            
            
               Dana 7. kolovoza 2014. vlada Ruske Federacije („Rusija”) uvela je zabranu uvoza određenih proizvoda iz Unije u Rusiju, uključujući voće i povrće. Uslijed navedene zabrane uvoza tržištu ozbiljno prijete poremećaji uzrokovani znatnim padom cijena, zbog činjenice da je jedno važno izvozno tržište iznenada postalo nedostupno. Ta zabrana uvoza produžena je do kraja 2017. U takvim okolnostima opasnosti od poremećaja na tržištu u Uniji ostaju stvarne za određene proizvode kao što su jabuke i kruške te je potrebno donijeti i provoditi odgovarajuće mjere tako dugo dok je ruska zabrana na snazi.
            
         
               (2)
            
            
               Opasnostima od poremećaja na tržištu osobito je izložen sektor voća i povrća, u okviru kojega su se u Rusiju izvozile velike količine lako pokvarljivih proizvoda. Pokazalo se da je teško preusmjeriti cjelokupnu proizvodnju na druga odredišta. Stoga na tržištu Unije i dalje vlada stanje u kojem se čini da uobičajene mjere koje se mogu poduzeti na temelju Uredbe (EU) br. 1308/2013 nisu dostatne.
            
         
               (3)
            
            
               Kako bi se spriječio ozbiljan i dugotrajan poremećaj na tržištu, delegiranim uredbama Komisije (EU) br. 913/2014 (2), (EU) br. 932/2014 (3), (EU) br. 1031/2014 (4), (EU) 2015/1369 (5) i (EU) 2016/921 (6) predviđeni su maksimalni iznosi potpora za postupke povlačenja s tržišta, neubiranja i zelene berbe, izračunani na temelju tradicionalnog izvoza u Rusiju.
            
         
               (4)
            
            
               Delegiranom uredbom (EU) 2016/921 predviđeno je isto tako da bi se proizvodi obuhvaćeni programom koji se uspostavlja tom uredbom, a koji su se izvozili u Rusiju, mogli preusmjeriti na tržišta drugih država članica. Proizvođači istih proizvoda iz država članica, koji nisu tradicionalno izvozili svoje proizvode u Rusiju, mogli bi se zbog toga suočiti s ozbiljnim poremećajima na tržištu, a osobito padom cijena. Kako bi se stabiliziralo tržište, financijska pomoć Unije stavljena je na raspolaganje proizvođačima u svim državama članicama za jedan ili više proizvoda obuhvaćenih ovom Uredbom, no količina predmetnih proizvoda nije smjela prelaziti 3 000 tona po državi članici.
            
         
               (5)
            
            
               Države članice imale su slobodu odlučivanja u kojoj će mjeri iskoristiti količinu od 3 000 tona. Ako su odlučile da neće iskoristiti tu količinu, morale su Komisiju obavijestiti o neiskorištenoj količini do 31. listopada 2016.
            
         
               (6)
            
            
               Do 31. listopada 2016. Njemačka, Danska, Luksemburg, Slovačka, Slovenija, Austrija i Ujedinjena Kraljevina službeno su obavijestile Komisiju da neće iskoristiti svoju količinu ili dio nje.
            
         
               (7)
            
            
               Stoga je potrebno neiskorištene količine preraspodijeliti. Preraspodjela bi se trebala temeljiti na transparentnim, objektivnim i pravednim kriterijima. To će se najbolje osigurati tako da se kao osnovica za preraspodjelu uzima udio svake države članice u ukupnoj količini kako je trenutačno dodijeljena u Prilogu I. Delegiranoj uredbi (EU) 2016/921. Kako bi se osiguralo da dodijeljena količina po državi članici iznosi najmanje 300 tona, dodijeljena količina za Cipar, Hrvatsku i Portugal trebala bi se povećati svaka sa 85 tona na 300 tona. Ta je mjera potrebna jer bi se preraspodjelom količina manjih od 85 tona nacionalnim tijelima stvorilo nepotrebno administrativno opterećenje, osobito u pogledu kontrola, a istodobno ne bi se znatno utjecalo na situaciju proizvođača i stanje na tržištu.
            
         
               (8)
            
            
               Kako bi se odmah utjecalo na tržište i pomoglo stabilizirati cijene u predmetnim državama članicama, ova Uredba trebala bi stupiti na snagu na dan objave u Službenom listu Europske unije te bi se trebala primjenjivati od toga dana do 30. lipnja 2017.,
            
         DONIJELA JE OVU UREDBU:
   Članak 1.
   Delegirana uredba (EU) 2016/921 mijenja se kako slijedi:
   
               1.
            
            
               Članak 2. mijenja se kako slijedi:
               
                           (a)
                        
                        
                           u stavku 1. prvi podstavak zamjenjuje se sljedećim:
                           „Financijska pomoć za mjere potpore iz članka 1. stavka 1. stavlja se na raspolaganje državama članicama za količine proizvoda navedene u prilozima I. i V.”.
                        
                     
                           (b)
                        
                        
                           Dodaje se novi stavak 5.:
                           „5.   Nakon obavijesti iz stavka 4. prijavljene neiskorištene količine preraspodjeljuju se među državama članicama kako je utvrđeno u Prilogu V.
                           Te preraspodijeljene količine utvrđene u Prilogu V. dodaju se količinama utvrđenima u stavku 1. drugom podstavku.”
                        
                     
         
               2.
            
            
               U članku 3. prvi stavak zamjenjuje se sljedećim:
               „Države članice dodjeljuju količine iz članka 2. stavaka 1. i 5. organizacijama proizvođača i proizvođačima koji nisu članovi organizacije proizvođača prema redoslijedu zaprimanja prijava.”
            
         
               3.
            
            
               Dodaje se Prilog V. čiji je tekst utvrđen u Prilogu ovoj Uredbi.
            
         Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od dana objave u Službenom listu Europske unije do 30. lipnja 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. ožujka 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Delegirana uredba Komisije (EU) br. 913/2014 оd 21. kolovoza 2014. o utvrđivanju privremenih izvanrednih mjera potpore proizvođačima breskvi i nektarina (SL L 248, 22.8.2014., str. 1.).
   
      (3)  Delegirana uredba Komisije (EU) br. 932/2014 оd 29. kolovoza 2014. o utvrđivanju privremenih izvanrednih mjera potpore proizvođačima određenog voća i povrća i o izmjeni Delegirane uredbe (EU) br. 913/2014 (SL L 259, 30.8.2014., str. 2.).
   
      (4)  Delegirana uredba Komisije (EU) br. 1031/2014 оd 29. rujna 2014. o utvrđivanju dodatnih privremenih izvanrednih mjera potpore proizvođačima određenog voća i povrća (SL L 284, 30.9.2014., str. 22.).
   
      (5)  Delegirana uredba Komisije (EU) 2015/1369 оd 7. kolovoza 2015. o izmjeni Delegirane uredbe (EU) br. 1031/2014 o utvrđivanju dodatnih privremenih izvanrednih mjera potpore proizvođačima određenog voća i povrća (SL L 211, 8.8.2015., str. 17.).
   
      (6)  Delegirana uredba Komisije (EU) 2016/921 оd 10. lipnja 2016. o utvrđivanju dodatnih privremenih izvanrednih mjera potpore proizvođačima određenog voća i povrća (SL L 154, 11.6.2016., str. 3.).
   
      PRILOG
      
         
            „PRILOG V.
            
               Preraspodijeljene količine proizvoda dodijeljene po državi članici kako je navedeno u članku 2.
            
            
                        Države članice
                     
                     
                        Preraspodijeljene količine
                        (u tonama)
                     
                  
                        Poljska
                     
                     
                        7 720 
                     
                  
                        Španjolska
                     
                     
                        3 015 
                     
                  
                        Belgija
                     
                     
                        2 385 
                     
                  
                        Grčka
                     
                     
                        1 150 
                     
                  
                        Italija
                     
                     
                        1 080 
                     
                  
                        Nizozemska
                     
                     
                        1 065 
                     
                  
                        Francuska
                     
                     
                        365
                     
                  
                        Cipar
                     
                     
                        300
                     
                  
                        Hrvatska
                     
                     
                        300
                     
                  
                        Portugal
                     
                     
                        300”